16 



nogle Mui'svaler sværmede af og til tæt forbi Uglen. Den sad 

 tilsyneladende ligegyldig, kun drejende Hovedet lidt imellem, og 

 jeg tænkte: Ja, min Ven, saadan Steg faar du aldrig at smage. 

 Endelig var Mursvalerne klare til Nattero, og en enkelt fløj for 

 sidste Gang tæt forbi Uglen og forsvandt i Naboens Pakhus 

 mellem Tagrende og Tagskæg; i samme Øjeblik retter Uglen 

 sig; med et Par lydløse Vingeslag er den ovre i Tagrenden: 

 jeg ser den slaa nogle Slag med Næb og Vinger, og i Sandhed! 

 kommer den ikke tilbage med Svalen i Kløerne! Jeg maa til- 

 staa, jeg blev forbløffet. Aldrig havde jeg tænkt mig, at Luftens 

 hurtigste F^lyver kunde falde for en Ugle. Naa, det er utvivl- 

 somt ogsaa en uhyre Sjældenhed, ligesom dens Føde i det hele 

 taget kun undtagelsesvis bestaar af Fugle. Ved Undersøgelse 

 af Uglegylp af H. Winge og O. Helm s er jo til Evidens godt- 

 gjort, at Størsteparten af Uglens Føde er Dyr at Museslægten; 

 af de faa Fugle, den tager, er Spurven absolut i Majoritet, 

 og naar den lader f. Eks. Ringduen i Fred, forulemper den 

 neppe større Fugle. At den kan kives med en Krage er en 

 Sag for sig, især naar de bor Dør om Dør, og det er vel mest 

 Kragen, der er den ufredelige. 



